b"\n_START_ARTICLE_\nTe\xc3\xb3filo Yldefonso\n_START_SECTION_\nBiografia\n_START_PARAGRAPH_\nVa n\xc3\xa9ixer el 9 de febrer de 1902 a la ciutat de Piddig, poblaci\xc3\xb3 situada a la prov\xc3\xadncia d'Ilicos Norte de l'illa de Luzon. \xc3\x89s el rebesavi del tamb\xc3\xa9 nedador filip\xc3\xad Daniel Coakley._NEWLINE_Va morir el 19 de juliol de 1943 al camp de concentraci\xc3\xb3 de Capas, situat prop de Bataan, en plena Segona Guerra Mundial, lluitant en contra de l'ocupaci\xc3\xb3 japonesa de Filipines. Les seves restes no han estat mai recuperades.\n_START_SECTION_\nCarrera esportiva\n_START_PARAGRAPH_\nVa participar, als 25 anys, en els Jocs Ol\xc3\xadmpics d'estiu de 1928 realitzats a Amsterdam (Pa\xc3\xafsos Baixos), on aconsegu\xc3\xad guanyar la medalla de bronze en la prova dels 200 metres bra\xc3\xa7a, convertint-se en el primer esportista filip\xc3\xad en aconseguir una medalla ol\xc3\xadmpica. En els Jocs Ol\xc3\xadmpics d'estiu de 1932 realitzats a Los Angeles (Estats Units) aconsegu\xc3\xad revalidar aquesta medalla, convertint-se fins al moment en l'\xc3\xbanic filip\xc3\xad en aconseguir m\xc3\xa9s d'una medalla ol\xc3\xadmpica. En els Jocs Ol\xc3\xadmpics d'estiu de 1936 realitzats a Berl\xc3\xadn (Alemanya nazi) finalitz\xc3\xa0 set\xc3\xa8 en aquesta mateixa prova."